== Vicki og Aaron Hutcheson ==
[[Fil:Grave of James Michael Moore Crittenden Memorial Park Cemetery Marion AR 2013-05-06 006.JPG|thumb|Michael Moores gravsten.]]
6. maj 1993 afhørte politimanden Donald Bray en 32-årig servitrice og alenemor til to, Victoria "Vicki" Malodean Hutcheson. En lastbilkafé havde anmeldt et overtræk på $ 200 på en kundes [[kreditkort]] og mistænkte den nyansatte Hutcheson, der medbragte sin søn Aaron til afhøret. Aaron gik i klasse med de tre savnede drenge; men da Bray ville udspørge Aaron om hans klassekammeraters forsvinden, kom oplysningen om, at de tre var fundet døde. Vicki fortalte, at Michael og Christopher dagen før havde spurgt, om Aaron måtte gå med dem til skoven, men hun havde sagt nej. Aaron fortalte Bray, at han ofte var gået i skoven med dem. Hvad kaféens anmeldelse angik, fortalte Bray dem, at de nok havde gjort en fejl, og at beløbet var der. Det fæstede de ingen lid til, og fyrede Hutcheson.<ref>Mara Leveritt: ''Devil's knot'' (s. 56-7)</ref>
Historie Kriminalitet